Komission asetus (EY) N:o 362/2002, annettu 27 päivänä helmikuuta 2002, Afganistaniin suuntautuvan tiettyjen tavaroiden ja palvelujen viennin kieltämisestä, Afganistanin Talebania koskevien lentokiellon ja varojen sekä muiden taloudellisten resurssien jäädyttämisen laajentamisesta ja asetuksen (EY) N:o 337/2000 kumoamisesta annetun neuvoston asetuksen (EY) N:o 467/2001 muuttamisesta yhdeksännen kerran



Virallinen lehti nro L 058 , 28/02/2002 s. 0006 - 0006



Komission asetus (EY) N:o 362/2002, annettu 27 päivänä helmikuuta 2002, Afganistaniin suuntautuvan tiettyjen tavaroiden ja palvelujen viennin kieltämisestä, Afganistanin Talebania koskevien lentokiellon ja varojen sekä muiden taloudellisten resurssien jäädyttämisen laajentamisesta ja asetuksen (EY) N:o 337/2000 kumoamisesta annetun neuvoston asetuksen (EY) N:o 467/2001 muuttamisesta yhdeksännen kerran EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Afganistaniin suuntautuvan tiettyjen tavaroiden ja palvelujen viennin kieltämisestä, Afganistanin Talebania koskevien lentokiellon ja varojen sekä muiden taloudellisten resurssien jäädyttämisen laajentamisesta ja asetuksen (EY) N:o 337/2000 kumoamisesta 6 päivänä maaliskuuta 2001 annetun neuvoston asetuksen (EY) N:o 467/2001(1), sellaisena kuin se on viimeksi muutettuna komission asetuksella (EY) N:o 105/2002(2), ja erityisesti sen 10 artiklan 1 kohdan toisen luetelmakohdan, sekä katsoo seuraavaa: (1) Asetuksen (EY) N:o 467/2001 10 artiklassa komissio valtuutetaan muuttamaan liite I joko Yhdistyneiden Kansakuntien turvallisuusneuvoston tai Talebania koskevan pakotekomitean päätösten perusteella. (2) Neuvoston asetuksen (EY) N:o 467/2001 liitteessä I esitetään luettelo henkilöistä ja yhteisöistä, joita kyseisen asetuksen mukainen varojen jäädyttäminen koskee. (3) Yhdistyneiden Kansakuntien turvallisuusneuvosto päätti 15 päivänä tammikuuta 2002 poistaa Ariana Airlines -lentoyhtiön niiden yhteisöjen ja elinten luettelosta, joihin sovelletaan päätöslauselman 1267 4 kohdan b alakohtaa, ja tämän vuoksi liite I olisi muutettava vastaavasti. (4) Talebania koskeva pakotekomitea päätti 24 päivänä tammikuuta 2002 poistaa neljä afganistanilaista pankkia niiden elinten luettelosta, joihin sovelletaan päätöslauselman 1267 4 kohdan b alakohtaa, ja tämän vuoksi liite I olisi muutettava vastaavasti, ON ANTANUT TÄMÄN ASETUKSEN: 1 artikla Poistetaan seuraavat yhteisöt neuvoston asetuksen (EY) N:o 467/2001 liitteestä I (nimet englanninkielisessä asussa): - Afghan Export Bank, - Agricultural Development Bank of Afghanistan (ADB), Yhdistynyt kuningaskunta, - Banke Millie Afghan (alias Afghan National Bank; alias Bank E. Millie Afghan), Jada Ibn Sina, Kabul, Afganistan, mukaan luettuina Banke Millie Afghanin muut toimistot, - Export Promotion Bank of Afghanistan, - Ariana Afghan Airlines (aiempi nimi Bakhtar Afghan Airlines), Afghan Authority Building, PO Box 76, Ansari Watt, Kabul, Afganistan, mukaan luettuina Ariana Afghan Airlinesin muut toimistot, Ariana Afghan Airlinesin tili Citibank-pankissa, New Delhi, Intia, Ariana Afghan Airlinesin tili Punjab National Bank -pankissa, New Delhi, Intia. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä helmikuuta 2002. Komission puolesta Christopher Patten Komission jäsen (1) EYVL L 67, 9.3.2001, s. 1. (2) EYVL L 17, 19.1.2002, s. 52.